laion/Wikipedia-Exotic huggingface dataset:
ডিসি মোটর

ডিসি মোটর (ইংরেজি: DC motor) এক ধরনের ১টি বৈদ্যুতিক মোটর যা একমুখী তড়িৎ প্রবাহ দিয়ে চালিত হয়। ব্রাশড ডিসি মোটর যা ডিসি প্রবাহ হতে অভ্যন্তরীণ যোগাযোগের মাধ্যমে টর্ক প্রাপ্ত হয় এতে ঘূর্ণায়মান রোটরটি হয় তড়িৎ চুম্বক এবং বহিরাবরন বা কেসিং হিসেবে স্থায়ী চুম্বক ব্যবহার করা হয়। এর সুবিধা হল কম প্রাথমিক খরচ, নির্ভরযোগ্যতা, সহজ গতি নিয়ন্ত্রণযোগ্যতা। অসুবিধা হল স্বল্প আয়ু উচ্চ রক্ষনাবেক্ষন খরচ। ব্রাশ ও স্প্রিং যা মোটর ঘুরার জন্য বিদ্যুৎ প্রবাহিত করে এর নিয়মিত পরিবর্তন রক্ষনাবেক্ষন, পরিষ্কার বা কম্যুটেটর পরিবর্তন এ প্রচুর ব্যয় হয়ে থাকে। এই উপাদান গুলো দ্বারা বিদ্যুৎ শক্তি মোটেরের অভ্যন্তরীণ রোটরকে ঘুরতে সহায়তা করে। ব্রাশ সাধারণত কার্বনের তৈরি হয়ে থাকে। কার্বন ব্যবহারের প্রধান কারণ এটি সহজে ক্ষয় হয়না ও দীর্ঘ লাইফটাইম পাওয়া যায়। সিনক্রোনাস ডিসি মোটর, ব্রাশলেস ডিসি মোটর ও স্টেপার মোটরের মত টর্ক উৎপাদনের জন্য বাহির হতে তড়িৎ প্রবাহ সঞ্চালন করতে হয়। এই মোটর ডিসি বিদ্যুত প্রবাহে চলেনা। ব্রাশলেস ডিসি মোটর এ ১টি ঘূর্ণয়মান স্থায়ি চুম্বক কে রোটরে ব্যবহার করা হয়, এবং রোটরটি ঘুরার জন্য ১টি বৈদ্যুতিক চুম্বককে বহিরাবরন বা কেসিঙ হিসেবে ব্যবহার করা হয়। ১টি মোটর নিয়ন্ত্রক কনট্রোলার ডিসি কে এসি তে রুপান্তরিত করে। ব্রাশড মোটরের চেয়ে এটি র জটিলতা কম কারণ এটি রোটর ঘুরানোর জন্য বাহির থেকে বিদ্যুত প্রবাহ দেয়ায় ঝামেলা কম। এর সুবিধা হল দীর্ঘ আয়ু, স্বল্প রক্ষনাবেক্ষন এবং উচ্চ কর্মদক্ষতা। অসুবিধা হল উচ্চ প্রাথমিক খরচ এবং অধিকতর জটিল মোটর স্পিড কনট্রোলার। DC Motor - Interactive Java Tutorial National High Magnetic Field Laboratory Make a working model of dc motor at sci-toys.com
আওস ইবনে মুয়াজ

আওস ইবনে মুয়াজ আল আনসারী (মৃত্যু: ৬২৫ খ্রি) মুহাম্মাদের একজন আনসার সাহাবা ছিলেন। তিনি মদিনা শহরে জন্মগ্রহণ করেন। তবে ইমাম যাহাবী এই সাহাবাকে আনাস ইবনে মুয়াজ বলে উল্লেখ করেছেন। মুহাম্মাদ ইবনে ইসহাকের মতে, তিনি বদরের যুদ্ধে অংশগ্রহণ করেছিলেন। এবং বীরে মাউনার যুদ্ধে অংশগ্রহণ করে মৃত্যুবরণ করেছেন। আওস ইবনে মুয়াজ ৬২৫ সালে বীরে মাউনার ঘটনায় মৃত্যুবরণ করেছেন। ইবনুল আসির, [উসদুল গাবা,তেহরান তা.বি -১ম খণ্ড -৩৮]।  ইসলামী বিশ্বকোষ (১ম খণ্ড)। পৃষ্ঠা ১০৮ নাম্বার পৃষ্ঠা।  আয যাহাবী, তাজরিদু আসমাইস সাহাবা (১ম খণ্ড)। পৃষ্ঠা ৩৮।  উসদুল গাবা (১ম খণ্ড)। পৃষ্ঠা ১৫০ নাম্বার পৃষ্ঠা।  "ইবনে আবদিল বারর, [আল ইসতিয়াব ১ম খন্ড]"।
শংকরদেব শিশু ও বিদ্যা নিকেতন

শঙ্করদেব শিশু নিকেতন এবং শঙ্করদেব বিদ্যা নিকেতন হল বিদ্যা ভারতী-এর সংবদ্ধ শিশু শিক্ষা সমিতি, আসাম দ্বারা সঞ্চালিত এক শ্রেণীর বিদ্যালয়। গুয়াহাটির অম্বিকাগিরি নগরে প্রতিষ্ঠা করা শঙ্করদেব শিশু নিকেতন, অম্বিকাগিরি নগর হল এই প্রকারর প্রথম বিদ্যালয়। ১৯৫২ সালে, স্বর্গীয় নানাজী দেশমুখ এবং আর.এস.এস.র একটি গোষ্ঠী শিশুদের হিন্দুত্বের (জাতীয় হিন্দু জীবন দর্শন) শিক্ষায় শিক্ষিত করার পরিকল্পনা করে এবং গোরক্ষপুরে কৃষ্ণচন্দ্র গান্ধীর প্রচেষ্টায় সরস্বতী শিশু মন্দির নামের একটি বিদ্যালয় স্থাপন করা হয়। এর আগে ১৯৪৬ সালে এম. এস. গোলওয়ালকার কুরুক্ষেত্রে গানা স্কুল নামের একটি বিদ্যালয় স্থাপন করেছিলেন। পরে এই উদ্দেশ্যে ১৯৭৭ সালে বিদ্যা ভারতীর প্রতিষ্ঠা করা হয়; বর্তমান এর পঞ্জীকৃত প্রধান কার্যালয় আছে লক্ষ্ণৌর সরস্বতী কুঞ্জ, নিরলা নগরে এবং কার্যকরী মুখ্য কার্যালয় আছে দিল্লীতে। শিশু শিক্ষা সমিতি, আসামের বিষয়ববীয়ারা আসামে প্রতিষ্ঠিত বিদ্যা ভারতী বিদ্যালয়সমূহ মহাপুরুষ শঙ্করদেবের অমূল্য অবদানের শ্রদ্ধাঞ্জলিস্বরূপ তাঁর নামে নামকরণ করার সিদ্ধান্ত গ্রহণ করেন। বর্তমান সমগ্র আসামে ৪৭০টি শিশু শিক্ষা সমিতির অন্তর্গত বিদ্যালয় আছে। এই রাজ্য সমিতিটি দিল্লীতে প্রধান কার্যালয় থাকা বিদ্যা ভারতী অখিল ভারতীয় শিক্ষা সংস্থান-এর শিক্ষা পদ্ধতিতে শিক্ষা দান করেন। এই বিদ্যালয়সমূহ NCERT-এর পাঠ্যপুস্তক অনুসরণ করে এবং মাধ্যমিক পর্যায়ে SEBA পাঠক্রম এবং উচ্চ-মাধ্যমিক পর্যায়ে AHSEC পাঠক্রম অনুসারে পাঠদান করে। "Shishu Shiksha Samiti"। ৩০ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  "সংরক্ষণাগারভুক্ত অনুলিপি"। ২৭ মে ২০১৩ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  http://vidyabharti.net
আসাম ব্যবস্থাপনা প্রতিষ্ঠান

আসাম ব্যবস্থাপনা প্রতিষ্ঠান ভারতের আসামের গুয়াহাটিতে অবস্থিত একটি রাজ্য সরকারের বাণিজ্য প্রতিষ্ঠান। উত্তর-পূর্বাঞ্চলে বৃত্তিগত ব্যবস্থাপনা শিক্ষার উৎকর্ষ সাধন করার উদ্দেশ্যে ১৯৮৮ সালে আসাম সরকার এই প্রতিষ্ঠান প্রতিষ্ঠা করে। বর্তমানে এর প্রশাসনিক কাজ আসাম সোসাইটি পরিচালনা করে। আসাম সরকারের মুখ্যসচিব এই প্রতিষ্ঠানের প্রধান। আসামের প্রাপ্তন মুখ্যমন্ত্রী হিতেশ্বর শইকীয়া-এর বিশেষ অনুরোধে সর্বভারতীয় প্রযুক্তি শিক্ষা পরিষদ এই প্রতিষ্ঠানের পাঠক্রমে অনুমোদন দেয়। প্রয়োজনীয় আন্তঃগাথঁনির অভাবর স্বত্তেও এক সুস্থ শিক্ষা পরিবেশ থাকার জন্য এই প্রতিষ্ঠান সর্বভারতীয় প্রযুক্তি শিক্ষা পরিষদ থেকে অনুমতি লাভ করেছিল। ২০০৫ সালের জানুয়ারি মাসে আসাম ব্যবস্থাপনা প্রতিষ্ঠান এর স্থায়ী চৌহদ্দিতে স্থানান্তর করা হয়। স্থানান্তরের পরে এই প্রতিষ্ঠানের আন্তঃগাথঁনির অভাব বহু পরিমানে কমেছে। ১৯৯৪ সাল থেকে প্রতিষ্ঠানটি ব্যবস্থাপনার স্নাতকোত্তর ডিপ্লোমা (PGDM) পাঠক্রম দিয়ে আসছে। সাথে এটি বিভিন্ন কার্যসূচীর প্রশিক্ষণ, প্রকল্প গবেষণা এবং প্রকল্পের জন্য আরোপিত কাজের পরামর্শ এবং খতিয়ান তুলে ধরে। ব্যবস্থাপনার স্নাতকোত্তর ডিপ্লোমা পাঠক্রম ত্রি-ষাণ্মাসিক সজ্জার। প্রশাসনিক সমিতির পরামর্শ মতে ২০০৮ সালে এর ব্যবস্থাপনার স্নাতকোত্তর ডিপ্লোমা পাঠক্রম দুজন বিখ্যাত ভারতীয় ব্যবস্থাপনা প্রতিষ্ঠান, কলকাতার অধ্যাপকের দ্বারা পুনরীক্ষণ করা হয়েছিল। সাথে প্রতি বছরে এর শিক্ষা পরিষদ বার্ষিক সভায় এই পাঠক্রমের পুনরীক্ষণ করে। এখানে মৌলিক বক্তব্য রাখতে দেশ-বিদেশের বহু খ্যাতিসম্পন্ন ব্যক্তিকে আমন্ত্রণ জানানো হয়। যেমন সাসেক্স বিশ্ববিদ্যালয়ের ডঃ স্কারলেট এপোষ্টেইন, ভারতীয় ব্যবস্থাপনা প্রতিষ্ঠান, কলকাতার ডঃ সুবীর চৌধুরী, ভারতীয় রিজার্ভ ব্যাঙ্কের পূর্বতন গভর্নর অধ্যাপক সি. রঙ্গরাজন ইত্যাদি এখানে ভাষণ প্রদান করেছেন। এইম কুয়েষ্ট আসাম ব্যবস্থাপনা প্রতিষ্ঠানের বার্ষিক বাণিজ্যসূত্র। বিভিন্ন সামাজিক উপাদানের মধ্য দিয়ে সামাজিক দায়বদ্ধতা এবং সামাজিক ভাবে অর্থপূর্ণ সৃষ্টিশীল কার্য সম্পাদনের মাধ্যমে সমাজের অর্থ-সামাজিক ভিত্তি সুদৃঢ় করা তথা এক সুস্থ বাণিজ্যের বাতাবরণ সৃষ্টি করা এই উৎসবের মূল উদ্দেশ্য। এর বিভিন্ন কার্যসূচীসমূহ হল: যোজনা - বাণিজ্য পরিকল্পনা প্রতিযোগিতা কুইজিক্যালস্ - কুইজ প্রতিযোগিতা রণভূমি – বাণিজ্য তর্ক প্রতিযোগিতা এড জাপ – বিজ্ঞাপন প্রতিযোগিতা Reporter, Staff (জানুয়ারি ২১, ২০১২)। "Look East Policy fails to bring investment to NE"। The Assam Tribune। মার্চ ৩, ২০১৬ তারিখে মূল থেকে আর্কাইভ করা। সংগ্রহের তারিখ জুন ১৪, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Reporter, Staff (জানুয়ারি ২০, ২০১১)। "AIM Quest Ashwamedh from today"। The Assam Tribune। Guwahati। জানুয়ারি ২৫, ২০১১ তারিখে মূল থেকে আর্কাইভ করা। সংগ্রহের তারিখ জুন ১৪, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট
কণিকার রামধেনু

কণিকার রামধেনু (ইংরেজি: Konikar Ramdhenu) হচ্ছে জাহ্নু বরুয়া দ্বারা পরিচালিত একটি অসমীয়া চলচ্চিত্র। ২০০২ সালের ২০ ডিসেম্বরে এই ছবিটি মুক্তি দেয়া হয়। ২০০২ সালের অক্টোবরে দিল্লীর আই এফ এফ আইর ইন্ডিয়ান প্যানোরামাতে এবং ২০০৩ সালের মুম্বাই আন্তর্জাতিক উৎসবয়ে এই চলচ্চিত্রটি প্রদর্শিত হয়েছিল। চলচ্চিত্রটির কাহিনী ১১ বছরের মেধাবী ছেলে কুকৈ উপর কেন্দ্রিত। সে গাঁওয়ের বাড়ি থেকে পালিয়ে গিয়ে একটি মোটর গ্যারেজে কাজ করতে আরম্ভ করে। একদিন মালিক তার উপর অত্য্যাচার চলায়। আত্মরক্ষার জন্য সে একটুকুরো লোহার রড দ্বারা মালিককে প্রহার করে। ফলে মালিকের তৎক্ষণাৎ মৃত্যু হয়। কুকৈর উপর এর বিচার চলে এবং তাকে অপরাধী কিশোরদের থাকার ঘরে (juvenile home) পাঠানো হয়। সেখানে সে মনে আঘাত পায়। তার অধীক্ষক, বিশ্ব বড়ো তাকে দণ্ডাধিকারীর সম্মুখে ঘটনার স্বীকারোক্তি দেয়ায়। দণ্ডাধিকারী কুকৈকে তার অভিভাবকের হাতে দিতে নির্দেশ দেন। বিশ্ব কুকৈর গাঁওতে যায় এবং খবর পায় যে তার মায়ের একবছর পূর্বে মৃত্যু হয়েছে। সৎ বাবাও (stepfather) তার দায়িত্ব নিতে অস্বীকার করে। অবসরপ্রাপ্ত বিশ্বের নিজের কোনো সন্তান ছিল না এবং কুকৈকে নিজের কাছে রাখার সিদ্ধান্ত নেন। পরিচালক জাহ্নু বরুয়া চলচ্চিত্রটি নির্মাণ করার পূর্বে ১২টা অপরাধী কিশোর থাকা ঘর (Juvenile Home) ভ্রমণ করেন। এটি থেকে তিনি খবর পান যে, ৮০% শতাংশেরও অধিক ঘটনার মীমাংসা নেতিবাচক হয়। "কণিকার রামধেনুর প্ল'ট"। Jahnu Barua। ২০১১। অক্টোবর ২১, ২০১২ তারিখে মূল থেকে আর্কাইভ করা। সংগ্রহের তারিখ অক্টোবর ১৩, ২০১২।  "কণিকার রামধেনুর বাজেট"। IMDb.com, Inc.। সংগ্রহের তারিখ অক্টোবর ১৩, ২০১২।  "Konikar Ramdhenu"। NFDC। সংগ্রহের তারিখ ১৯ জানুয়ারি ২০১০।  "A Cinematic Ode To Blemished Childhood"। The Financial Express। (Mar 16, 2003)। সংগ্রহের তারিখ 19 January 2010।  এখানে তারিখের মান পরীক্ষা করুন: |তারিখ= (সাহায্য) "Konikar Ramdhenu (Ride on the Rainbow)"। (Sep 26, 2002)। সংগ্রহের তারিখ 19 January 2010।  এখানে তারিখের মান পরীক্ষা করুন: |তারিখ= (সাহায্য) Biswas, Pradip (Friday, May 30, 2003)। "Jahnu Barua's Assamese film ridicules juvenile home"। Screen India। সংগ্রহের তারিখ 19 January 2010।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ]
মধুমতি (১৯৫৮-এর চলচ্চিত্র)

মধুমতি হল বিমল রায় পরিচালিত ও প্রযোজিত ১৯৫৮ সালের ভারতীয় অতিপ্রাকৃত প্রণয়মূলক চলচ্চিত্র। এর কাহিনি ও চিত্রনাট্য লিখেছেন ঋত্বিক ঘটক। চলচ্চিত্রটিতে প্রধান চরিত্রে অভিনয় করেছেন দিলীপ কুমার ও বৈজয়ন্তীমালা, এবং পার্শ্ব চরিত্রে অভিনয় করেছেন প্রাণ ও জনি ওয়াকার। চলচ্চিত্রের গল্পে দেখা যায় আনন্দ নামে এক আধুনিক মনন-সম্পন্ন ব্যক্তি মধুমতি নামে এক আধিবাসী নারী প্রেমে পড়েন, কিন্তু তারা এই জীবনে সম্পর্কে জড়াতে পারেন না এবং তাদের পুনর্জন্ম হয়। মধুমতি পুনর্জন্মের ঘটনা নিয়ে নির্মিত প্রথম দিকের চলচ্চিত্রের একটি। এই চলচ্চিত্র থেকে অনুপ্রাণিত হয়ে পরবর্তী কালে পুনর্জন্মের ঘটনা নিয়ে অসংখ্য আঞ্চলিক ও আন্তর্জাতিক চলচ্চিত্র নির্মিত হয়েছে। চলচ্চিত্রটি শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে। এছাড়া এটি শ্রেষ্ঠ চলচ্চিত্র ও শ্রেষ্ঠ পরিচালকসহ সাতটি বিভাগে পুরস্কার অর্জন করে, যা সে সময়ে একক চলচ্চিত্রের জন্য সর্বোচ্চ পুরস্কার প্রাপ্তির রেকর্ড। দিলীপ কুমার - দেবিন্দর / আনন্দ বৈজয়ন্তীমালা - মধুমতি / মাধবী / রাধা প্রাণ - রাজা উগ্র নারায়ণ জনি ওয়াকার - চরণদাস জয়ন্ত - পবন রাজা, মধুমতির পিতা রামায়ণ তিওয়ারি - বীর সিং তরুণ বসু - দেবিন্দরের সহকর্মী মিশ্র বাইজ শর্মা ভুডো আডভানি - বাবা জগদীশ সাগর রণজিৎ সুদ শেওজিভাই মধুমতি ১৯৫৮ সালের সর্বোচ্চ আয়কারী ভারতীয় চলচ্চিত্র। এটি প্রায় ₹৪ কোটি আয় করে, তন্মধ্যে নীট আয় ₹২ কোটি। মুদ্রাস্ফীতি হিসাব করলে চলচ্চিত্রটির আয় ২০১৬ সালের ₹৪৭৮ কোটির ($৭৪ ) সমতুল্য। "Madhumati"। ব্রিটিশ বোর্ড অব ফিল্ম ক্লাসিফিকেশন। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  "Box Office 1958"। বক্স অফিস ইন্ডিয়া। ৩০ অক্টোবর ২০১৩। ৩০ অক্টোবর ২০১৩ তারিখে মূল থেকে আর্কাইভ করা।  "Pacific Exchange Rate Service (4.7619 INR per USD)" (পিডিএফ)। ইউবিসি সৌদার স্কুল অব বিজনেস (ব্রিটিশ কলাম্বিয়া বিশ্ববিদ্যালয়)। ১৯৫৮। পৃষ্ঠা ৩। ১২ মে ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ মে ২০২০।  "CPI Inflation Calculator"। ব্যুরো অব লেবার স্ট্যাটিস্টিকস। ডিসেম্বর ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  "Exchange Rates (68.3 INR per USD)"। দ্য ওয়ার্ল্ড ফ্যাক্টবুক। সেন্ট্রাল ইন্টেলিজেন্স এজেন্সি। ২০১৬। ১৫ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  বলিউড প্রবেশদ্বার ইন্টারনেট মুভি ডেটাবেজে মধুমতি (ইংরেজি)
কাজিম বুলুত মসজিদ

কাজিম বুলুত মসজিদ (তুর্কি: Kazım Bulut Camii) হচ্ছে তুরস্কের আন্তালিয়া প্রদেশের আলানিয়া শহরে অবস্থিত একটি মসজিদ। "Kazim Bulut Mosque" (English ভাষায়)। সংগ্রহের তারিখ ২০২০-০৫-০৩। উদ্ধৃতি শৈলী রক্ষণাবেক্ষণ: অচেনা ভাষা (link) | "Kazim Bulut Mosque" (English ভাষায়)। সংগ্রহের তারিখ ২০২০-০৫-০৩। উদ্ধৃতি শৈলী রক্ষণাবেক্ষণ: অচেনা ভাষা (link) [স্থায়ীভাবে অকার্যকর সংযোগ] |
পিরি মেহমেদ পাশা মসজিদ

পিরি মেহমেদ পাশা মসজিদ (তুর্কি: Piri Mehmet Paşa Cami) হচ্ছে তুরস্কের ইস্তানবুল প্রদেশের সিলিভ্রি শহরে উসমানী আমলে নির্মিত একটি ঐতিহাসিক মসজিদ। উসমানী উজিরে আজম পিরি মেহমেদ পাশা ১৫৩০–৩১ সালে এই মসজিদটি নির্মাণ করেছেন। "Ana Sayfa" (তুর্কি ভাষায়)। Piri Mehmet Paşa Camii। ২০১৬-০৬-১৪ তারিখে মূল থেকে আর্কাইভ করা। সংগ্রহের তারিখ ২০১৬-০৬-০৪।  উইকিমিডিয়া কমন্সে পিরি মেহমেদ পাশা মসজিদ সংক্রান্ত মিডিয়া রয়েছে।
বাংলা কংগ্রেস

বাংলা কংগ্রেস ছিল পশ্চিমবঙ্গের একটি আঞ্চলিক রাজনৈতিক দল। ১৯৬০-এর দশকে ভারতীয় জাতীয় কংগ্রেস ভেঙে এই দলের উদ্ভব হয়। সিপিআই(এম)-এর সহযোগিতায় বাংলা কংগ্রেস দুই বার পশ্চিমবঙ্গে সরকার গঠন করে। পশ্চিমবঙ্গের ইতিহাসে বাংলা কংগ্রেস ও সিপিআই(এম)-এর এই জোট সরকার যুক্তফ্রন্ট সরকার নামে পরিচিত। প্রথম সরকারটি ১৯৬৭ সালের ১ মার্চ থেকে ২ নভেম্বর পর্যন্ত এবং দ্বিতীয় সরকারটি ১৯৬৯ সালের ১ ফেব্রুয়ারি থেকে ১৯৭০ সালের ১৯ মার্চ পর্যন্ত স্থায়ী হয়। প্রফুল্লচন্দ্র সেন ও অতুল্য ঘোষের সাথে মতবিরোধ হলে অজয় মুখার্জী ও নলিনাক্ষ সান্যাল বাংলা কংগ্রেস প্রতিষ্ঠা করেছিলেন। অজয় মুখোপাধ্যায় ছিলেন এই দুই সরকারের মুখ্যমন্ত্রী। ১৯৭০ সালের ১৯ মার্চ বাংলা কংগ্রেস ও সিপিআই(এম)-এর জোট ভেঙে গেলে যুক্তফ্রন্ট সরকারের পতন ঘটে। এরপর বাংলা কংগ্রেসেও ব্যাপক অবক্ষয় দেখা দেয় এবং শেষ পর্যন্ত দলটি পুনরায় ভারতীয় জাতীয় কংগ্রেসের সঙ্গে মিশে যায়। পশ্চিমবঙ্গ রাজ্য বিধানসভা নির্বাচন ১৯৬৭: ৮০ জন প্রার্থী, ৩৪ জন নির্বাচিত, ১,২৮৬,০২৮ টি ভোট ১৯৬৯: ৪৯ জন প্রার্থী, ৩৩ জন নির্বাচিত, ১,০৯৪,৬৫৪ টি ভোট ১৯৭১: ১৩৭ জন প্রার্থী, ৫ জন নির্বাচিত, ৬৯৫,৩৭৬ টি ভোট লোকসভা নির্বাচন ১৯৬৭: ৭ জন প্রার্থী, ৫ জন নির্বাচিত, ১,২০৪,৩৫৬ টি ভোট ১৯৭১: ১৪ জন প্রার্থী, ১ জন নির্বাচিত, ৫১৮,৭৮১ টি ভোট দ্বিতীয় খন্ড, অঞ্জলি বসু (২০০৪)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩।  Split in a Predominant Party: The Indian National Congress in 1969
ভারতের সমাজতান্ত্রিক ঐক্য কেন্দ্র (কমিউনিস্ট)

সোশ্যালিস্ট ইউনিটি সেন্টার অফ ইন্ডিয়া (কমিউনিস্ট) (এসইউসিআই (সি)) ভারতের একমাত্র বিপ্লবী কমিউনিস্ট পার্টি। ১৯৪৮ সালে শিবদাস ঘোষ এই পার্টি স্থাপন করেন। এসইউসিআই (সি) হচ্ছে ভারতের একমাত্র বিপ্লবী কমিউনিস্ট পার্টি। এই সংগঠনটি শিবদাস ঘোষ প্রতিষ্ঠিত মার্কসবাদী-লেনিনবাদী ধারা অনুসরণ করে। এই দলটি গ্লাসনস্ত এবং পেরেস্ত্রইকাকে সংশোধনবাদ হিসেবে বর্জন করে এবং কার্ল মার্কস, ফ্রিডরিখ এঙ্গেলস, ভ্লাদিমির লেনিন, ইওসিফ স্তালিন, মাও সেতুং এবং শিবদাস ঘোষের শিক্ষাকে তুলে ধরার দাবি করে। এসইউসিআই (সি) মনে করে যে ভারত একটি পুঁজিবাদী দেশ যেখানে পুঁজির একাধিকার এবং সাম্রাজ্যবাদী প্রবণতা আছে। এই মতাদর্শের অবলম্বনে পার্টি সমাজবাদী বিপ্লবের জন্য কাজ করে এবং জনতার গণতান্ত্রিক বিপ্লব (যেটি ভারতের কমিউনিস্ট পার্টি (মার্ক্সবাদী) বিশ্বাস করে), রাষ্ট্রীয় গণতান্ত্রিক বিপ্লব (যেটি ভারতের কমিউনিস্ট পার্টি বিশ্বাস করে) এবং নতুন গণতান্ত্রিক বিপ্লব (যেটি নকশাল বিশ্বাস করে) মানে না। এসইউসিআই (সি) নিজেদের পার্টির কর্মীর, গণসংস্থার কর্মীর, সমর্থকদের মার্ক্সবাদ-লেনিনবাদের-শিবদাস ঘোষের পড়াশুনো তথা ব্যবহারিক প্রয়োগ দ্বারা গুণগত উন্নয়নে বিশ্বাসী। নিজেদের প্রকাশনের মাধ্যমে এসইউসিআই (সি) সর্বহারার সংস্কৃতি মাপদণ্ড তুলে ধরে, যেটি কর্মীদের মধ্যে থাকা দরকার সমাজবাদী বিপ্লবে জনগণকে পথ দেখানোর জন্য। এসইউসিআই নিজের প্রথম সম্মেলন (পার্টি কংগ্রেস) অনুষ্ঠিত হয় ১৯৮৮ সালে কলকাতায়। দ্বিতীয়টি হয় ১১-১৭ নভেম্বর ২০০৯ সালে, নয়া দিল্লির রামলীলা ময়দানে। দেশের ২২টি রাজ্যের হাজারো কর্মী এই সম্মেলনে উপস্থিত ছিলেন এবং অনেক বিদেশি দেশ এই সম্মেলনটি পর্যবেক্ষণ করে। এই দ্বিতীয় সম্মেলনে পার্টির এখনকার মতাদর্শ স্থাপিত করা হয় এবং পার্টির নাম সোশালিস্ট ইউনিটি সেন্টার অফ ইন্ডিয়া থেকে বদল করে সোশালিস্ট ইউনিটি সেন্টার অফ ইন্ডিয়া (কমিউনিস্ট) রাখা হয়। সোশ্যালিস্ট ইউনিটি সেন্টার অফ ইন্ডিয়া (কমিউনিস্ট)-এর বাংলা মুখপত্র হল গণদাবী। এটি একটি সাপ্তাহিক পত্রিকা যা ১৯৪৭ সাল হতে স্বাধীনতার পর থেকে প্রকাশিত হচ্ছে। বর্তমান সম্পাদক মানিক মুখার্জী। Why SUCI is the only genuine communist party in India "A brief introduction to the Socialist Unity Centre of India"। ২৯ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৫।  SUCI critique on Naxal movement India Vision News Clip about SUCI's 2nd Party Congress (In Malayalam) India Vision News Clip – SUCI Party Congress inauguration (in Malayalam) News&contentId=6269200&tabId=11&BV_ID=@@@ Nihar Mukherjee again elected as SUCI's General Secretary "(In Malayalam)" SUCI rechristens itself as SUCI (Communist) টেমপ্লেট:Indian political parties উইকিমিডিয়া কমন্সে ভারতের সমাজতান্ত্রিক ঐক্য কেন্দ্র (কমিউনিস্ট) সংক্রান্ত মিডিয়া রয়েছে। Marxists Internet Archive: Shibdas Ghosh — Marxists Internet Archive Proletarian Era — a SUCI publication Ganadabi — a SUCI publication in Bengali
ক্রিস্টাল মসজিদ

ক্রিস্টাল মসজিদ বা মসজিদ ক্রিস্টাল মালয়েশিয়ার তেরেংগানুর ওয়ান ম্যানের একটি মসজিদ। ইস্পাত, কাঁচ এবং স্ফটিক দ্বারা নির্মিত একটি কাঠামো, মসজিদটি ভ্যান ম্যান দ্বীপের ইসলামিক ঐতিহ্য পার্কে অবস্থিত। মসজিদটি ২০০৬ থেকে ২০০৮ সালের মধ্যে নির্মিত হয়েছিল এবং আনুষ্ঠানিকভাবে ৮ ফেব্রুয়ারি ২০০৮ তে তেরেংগানুর ১৩ তম ইয়াং ডি-পার্টুয়ান আগোং, সুলতান মিজান জয়নাল আবিদিনের দ্বারা আনুষ্ঠানিকভাবে উদ্বোধন করা হয়েছিল। এটিতে একসাথে ১,৫০০ মানুষ নামাজ পড়তে পারে। বাহির হতে ক্রিস্টাল মসজিদ ভিতরে দৃশ্য এশিয়ার মসজিদের তালিকা মালয়েশিয়ার মসজিদের তালিকা মসজিদ ইসলাম নামাজ
শিবদাস ঘোষ

শিবদাস ঘোষ (১৯২৩ – ৫ অগস্ট, ১৯৭৬) হলেন ভারতের মার্কসবাদী দার্শনিক ও চিন্তানায়ক। তিনি ভারতের সাম্যবাদী দল সোশ্যালিস্ট ইউনিটি সেন্টার অফ ইন্ডিয়া (এসইউসিআই)-এর প্রতিষ্ঠাতা-সাধারণ সম্পাদক। তিনি ভারতের বিপ্লবের স্তর নির্ধারণ করে মার্কসবাদী দর্শনকে ভারতবর্ষের মাটিতে প্রয়োগ করে কীভাবে সমাজতান্ত্রিক বিপ্লব সম্পূর্ণ করা যায়, তার পথনির্দেশ করেন। শিবদাস ঘোষের জন্ম ঢাকা জেলার সুভদ্যা গ্রামে। পিতার নাম হরেন্দ্রনারায়ণ ঘোষ। নিম্নমধ্যবিত্ত পরিবারের সন্তান ছিলেন। গ্রামের স্কুল থেকে ম্যাট্রিক পাশ করেন। ১৩ বছর বয়সে অনুশীলন সমিতির আহ্বানে স্বাধীনতা আন্দোলনে যুক্ত হন। প্রথম জীবনে মানবেন্দ্রনাথ রায়ের গভীর পাণ্ডিত্যে আকৃষ্ট হয়েছিলেন। ১৯৪০ সালে নবগঠিত রেভোলিউশন্যারি সোশ্যালিস্ট পার্টি বা আরএসপি-র সঙ্গে যুক্ত হন। ১৯৪২ সালে যোগ দেন ভারত ছাড়ো আন্দোলনে। এই সময় আত্মগোপন করে থাকেন কিছুকাল। তারপর গ্রেফতার হয়ে তিন বছর জেলে কাটান। ১৯৪৮ সালে আরএসপি-র কিছু কর্মী নিয়ে গঠন করেন সোশ্যালিস্ট ইউনিটি সেন্টার অফ ইন্ডিয়া বা এসইউসিআই। তাৃর রচিত পুস্তিকাগুলির মধ্যে উল্লেখযোগ্য হচ্ছে কেন ভারতবর্ষের মাটিতে এস ইউ সি আই একমাত্র সাম্যবাদী দল মার্কসবাদ ও মানবসমাজের বিকাশ প্রসঙ্গে শ্রমিক আন্দোলনের বিপ্লবী দৃষ্টিভঙ্গি কী হবে গণআন্দোলনের সমস্যা প্রসঙ্গে ভারতবর্ষের কৃষি সমস্যা ও চাষী আন্দোলন প্রসঙ্গে গণআন্দোলনে বিপ্লবী নেতৃত্ব কেন চাই ১৫ই আগস্টের স্বাধীনতা ও গণ মুক্তির সমস্যা গণআন্দোলনের সমস্যা ও ছাত্রদের কর্তব্য ছাত্র ও যুব সমাজের কর্বত্য চীনের সাংস্কৃতিক বিপ্লব ভারতের সাংস্কৃতিক আন্দোলন ও আমাদের কর্তব্য ফ্যাসিবাদ ও বাম-গণতান্ত্রিক আন্দোলনে নৈতিকতার সংকট কমরেড সুবোধ ব্যানার্জী স্মরণে শরৎচন্দ্রের মূল্যায়ন প্রসঙ্গে তাঁর রচিত গ্রন্থগুলি "শিবদাস ঘোষ নির্বাচিত রচনাবলী' নামে চার খণ্ডে প্রকাশিত হয়েছে। Why SUCI is the only genuine Communist Party in India SUCI Central Committee's Homage to Shibdas Ghosh Marxists Internet Archive: Shibdas Ghosh "SUCI Central Committee's Homage to Shibdas Ghosh"। ২৫ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০০৯।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭১৩, আইএসবিএন ৯৭৮-৮১-৭৯৫৫-১৩৫-৬
মৌলভী সৈয়দ কুদরতউল্লাহ

মৌলভী সৈয়দ কুদরত উল্লাহ ছিলেন মৌলভীবাজার জেলার প্রথম মুসলমান মুন্সেফ তথা বিচারক ও জমিদার ছিলেন। তিনি বাংলাদেশের মৌলভীবাজার জেলার প্রতিষ্ঠাতা হিসেবে সর্বাধিক পরিচিত। কুদরতউল্লাহ ১৭৫০ইং সালে তৎকালীন সুবাহ বাংলা এর অন্তর্গত শ্রীীহট্ট জেলার চৌয়াল্লিশ পরগনার গবিন্দশ্রী নামক গ্রামের এক সম্ভ্রান্ত মুসলমান পরিবারে জন্মগ্রহণ করেছিলেন। সে সময় সুবাহ বাংলা মুঘল সাম্রাজ্যের অধীনে ছিল এবং এর শাসলকর্তা ছিলেন আহমদ শাহ বাহাদুর। তবে সেসময় মুঘল সাম্রাজ্য দুর্বল হয়ে পড়ার কারনে সুবাহ বাংলার উপর প্রাদেশিক নবাব আলীবর্দী খানের নিয়ন্ত্রণ প্রকটতর হয়ে উঠে। কুদরতুল্লাহর পিতা সৈয়দ হুরমতউল্লাহ ছিলেন সৈয়দ শাহ ইয়াসিনের ছেলে। ইয়াসিন ছিলেন হযরত সৈয়দ শাহ মোস্তফা (র:) এর ভাতিজা। সৈয়দ শাহ মোস্তফা (র:) হযরত শাহজালাল (র:) এর সফরসঙ্গী হয়ে সিলেট আগমন করেন ও মৌলভীবাজার জেলায় ইসলাম প্রচারে নিয়োজিত থাকেন। শাহ মোস্তফা (র:) বংশের কতা বিবিকে ইয়াসিন বিয়ে করেছিলেন। কুদরতুল্লাহের ছিলেন তিন ভাই; তারা হলেন মুহিবুল্লাহ, দানা-উল্লাহ ও দায়েম-উল্লাহ। এর ফলে কুদরতুল্লাহ ঐতিহ্যবাহী ইসলামী পরিবারে লালিত হচ্ছিলেন। তিনি ১৭৭১ইং সালে তার জমিদারীর মধ্যে মনু নদীর তীরে একটি বাজার স্থাপন করেছিলেন, যেটি পরবর্তীতে মৌলভীর বাজার এবং কালক্রমে মৌলভীবাজার হয়। তিনি ভোজ্য পণ্য যেমন ফলমূল ও শাকসব্জি আমদানি শুরু করেছিলেন যাতে লোকেদের ক্রয়ের পাশাপাশি বিক্রির সুযোগ খুলে দেয়।. নদীর তীরে সুবিধাজনক অবস্থানের কারনে বাজারটি জমজমাট হয়ে পড়ে। যদিও অনেকে মনে করে থাকেন যে বাজারটি ১৮১০ সালে প্রতিষ্ঠিত হয়েছিল। ১৭৯৩ইং সালে তিনি ফেঞ্চুগঞ্জের একটি দেওয়ানী আদালতের মুন্সেফ নিযুক্ত হন। মৌলভী সৈয়দ কুদরতউল্লাহ ১৮ ফেব্রুয়ারি, ১৮৯৯ সালে ৮৯ বছর বয়সে শেষ নিঃশ্বাস ত্যাগ করেন। "প্রাকৃতিক সম্পদ, মৌলভীবাজার জেলা"। বাংলাদেশ জাতীয় তথ্য বাতায়ন। ৩ মে ২০২০ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  Mujibur Rahman Mujib (১০ জানুয়ারি ২০১৯)। "পীরে কামেল হযরত সৈয়দ শাহ"। Patakuri। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "মৌলভী সৈয়দ কুদরত উল্লাহর বাজার থেকে মৌলভীবাজার"। Bangla Tribune। ৮ নভেম্বর ২০১৮। ২৯ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৩ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Itihash"। Government of Bangladesh। ২৮ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dutta, Panna (৯ অক্টো ২০১৮)। "চায়ের দেশ মৌলভীবাজার"। Odhikar। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Prokhkhat Bektito"। Government of Bangladesh। ৪ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "মৌলভী সৈয়দ কুদরত উল্লাহ'র ১৮০ তম মৃত্যুবার্ষিকী আজ"। MKantho। ১২ ফেব্রুয়ারি ২০১৯। ১৬ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৩ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কোনাক মসজিদ

ইয়ালি মসজিদ (তুর্কি: Yalı Camii) হচ্ছে তুরস্কের ইজমির শহরের একটি মসজিদ। একে কোনাক মসজিদও বলা হয়। এটি গভর্নরের ম্যানশন এবং জাজির ক্লক টাওয়ারের পাশের শহরের কেন্দ্রস্থল কোনাক স্কয়ারে অবস্থিত। মসজিদটি অপেক্ষাকৃত ছোট আকারের হওয়া সত্ত্বেও, এর স্বতন্ত্র অষ্টভুজাকার আকৃতি এবং বিস্তৃত টাইলকর্মের জন্য এটি এই শহরের অন্যতম প্রধান প্রতীক-চিহ্ন হিসাবে বিবেচিত হয়। ১৭৭৫ সালে ইজমিরের তৎকালীন শাসক কাতিপজাদে মেহমেত পাশার স্ত্রী আয়শে হানামের পৃষ্ঠপোষকতায় এই মসজিদটি নির্মিত হয়েছিল। এর বাইরের টাইলগুলি কুটাহিয়া থেকে আনা হয়েছিল। মসজিদটির একটি গম্বুজ এবং মিনার রয়েছে। তবে মসজিদটির মাত্র একটি প্রবেশ পথ রয়েছে। মসজিদের অভ্যন্তরভাগটি ইমরান বারাদান প্রদত্ত একটি ঝাড়বাতি দ্বারা প্রজ্জ্বলিত করা হয়। মসজিদের অভ্যন্তরভাগের ঝাড়বাতি পশ্চিম দিক থেকে মসজিদটি "ইজমির ডেইলি এক্সকারশন (ইজমিরে দৈনিক ভ্রমণ)"। ২৭ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  ইজমির টারাহি ইয়ারলার, জামিলার (ইজমিরের ঐতিহাসিক স্থান, মসজিদ) "ইজমির জামিলেরি (ইজমিরের মসজিদসমূহ)"। ১৬ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  "টাইল্ড প্যাভিলিয়নের ঝাড়বাতি এখন ইয়ালি মসজিদ আলোকিত করবে, মিল্লি গেজেট, ১৬ নভেম্বর ২০১০"। ২৪ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ৩ মে ২০২০।
জিকর (সফটওয়্যার)

জিকর (Arabic:ذكر) হল একটি উন্মুক্ত-উৎসের সফটওয়্যার যা মূলত কুরআনের ডেক্সটপ অ্যাপ্লিকেশন। এটি কুরআন পড়া এবং গবেষণা করার জন্য একটি উন্মুক্ত প্ল্যাটফর্ম। আবার এটি কুরআন অধ্যয়নের সরঞ্জামো বটে। জিকর একটি কুরআন ভিত্তিক প্রকল্প যা একটি 'সর্বজনীন', উন্মুক্ত উৎস , এবং ক্রস-প্ল্যাটফর্ম । এই অ্যাপ্লিকেশন অনুযায়ী বেশিরভাগ সাধারণ কাজ সম্পাদনের জন্য এই অ্যাপ্লিকেশন নিয়ে আরো কিছু পরিকল্পনা করা হয়েছে । জেকারকে সাবলি লিনাক্স বিতরণের ডিফল্ট ইনস্টলেশনতে অন্তর্ভুক্ত করা হয়েছে। জিকর একাধিক অ্যাড-অন রাখতে সক্ষম, এটি হল বিভিন্ন অনুবাদের একটি গাঁট, বিষয়বস্তু, আবৃত্তি এবং প্রকাশিত গাঁট। জিকর ০.৭.০ অনুসারে, সূচিযুক্ত অনুসন্ধান এবং বেসিক অনুসন্ধান উভয়ই বিভিন্ন কুরআন অনুবাদগুলির মাধ্যমে অনুসন্ধান করা সম্ভব। তদতিরিক্ত, এই প্রকাশে কুরআন পাঠ্যের জন্য পেজিং সমর্থন প্রবর্তন করা হয়েছে। যতটা সম্ভব কাস্টমাইজযোগ্য অ্যাপ্লিকেশনটি তৈরি করতে জেকার বিভিন্ন অ্যাড-অনস গ্রহণ করে। বর্তমানে এটি বিভিন্ন কুরআন অনুবাদ প্যাকগুলি, ভাষার প্যাকগুলি, কুরআন উদ্ঘাটন অর্ডার প্যাক এবং থিম প্যাক গ্রহণ করে। উদ্ঘাটন অর্ডার প্যাকগুলি বিভিন্ন উদ্ঘাটন অর্ডার স্কিমের উপর ভিত্তি করে অনুসন্ধানের ফলাফলগুলি সাজানোর জন্য ব্যবহৃত হয়। জেকার উইন্ডোজ এর জন্য একটি এনএসআইএস ইনস্টলার এবং ম্যাক এর জন্য একটি অ্যাপ্লিকেশন বান্ডেল নিয়ে আসে। সবসময় লিনাক্স মেশিনের জন্য এবং দেবিয়ান প্যাকেজ এর জন্য ডেবিয়ান-কমপ্লায়েন্ট লিনাক্স ডিস্ট্রিবিউশনের জন্য একটি .tar.gz প্যাকেজ সর্বদা থাকে। .tar.gz লিনাক্স মেশিনের পাশাপাশি প্যাকেজ এবং দেবিয়ান প্যাকেজ এর ডিবিয়ান-সম্মতিযুক্ত লিনাক্স বিতরণের জন্য। "Zekr: Download Qur'an for Mac, PC, Linux"। zekr.org। ১২ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৩ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) William von Hagen (১৩ মে ২০১০)। Ubuntu Linux Bible: Featuring Ubuntu 10.04 LTS। John Wiley & Sons। পৃষ্ঠা 34। আইএসবিএন 978-0-470-88180-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) A list of Zekr add-ons ওয়েব্যাক মেশিনে আর্কাইভকৃত ১৮ জুলাই ২০১৭ তারিখে দাপ্তরিক ওয়েবসাইট Quran.com